section_heading: Zemljopisni položaj
paragraph_text: Vinež se dotiče s naseljem Labin s kojim čini aglomeraciju. Osim toga, Vinež graniči s područjima naselja Sveti Bartul, Marciljani, Cere i Vrećari. Udaljen je 5 km od ljetovališta Rabac. Kroz Vinež prolazi županijska cesta, s koje se račvaju ceste lokalnog značaja prema Snašići i prema Veli Golji. Naselje Vinež obuhvaća zaseoke poput Kolcić Brega, Viškovići i Ladenci. Najbliža zračna luka u Puli udaljena je 40 km, najbliža pruga je Lupoglav-Pazin-Pula, najbliže trajektno pristanište je Brestova (za otok Cres). Najbliža gospodarska luka je Bršica.